Celebration Herbals Herbal Tea, Senna - Leaf - 24 bags - eVitamins India
Celebration Herbals Herbal Tea Senna - Leaf - 24 bags
Our Price: Rs. 443
Size: Senna Leaf - 24 bags
Celebration Herbals Senna Leaf Tea is packed with nutrients and vitamins.
Ingredients: Organic senna leaf. Koop op eie risiko kaartjies vir SAL-vlugte | Netwerk24
Deur Bonolo Selebano en Francois Williams 21 Januarie 2020 21:57
Met die Suid-Afrikaanse Lugdiens (SAL) wat Dinsdag 19 binnelandse en buitelandse vlugte gekanselleer het, draai die reisbedryf toenemend sy rug op die lugdiens.
Die aanlyn reisagent Flight Centre sê hy het in November 2019 al besluit om nie meer SAL-vliegkaartjies te verkoop nie.
Diegene wat dit wel wou koop, is gevra om ’n vrywaringsvorm te teken.
“Die besluit om nie meer SAL-kaartjies te verkoop nie, is geneem omdat die agentskap se reisversekeringsverskaffer nie meer bereid is om die SAL te dek onder sy reisverskaffersinsolvensievoordeel nie weens die twyfel oor die langtermynvolhoubaarheid van die lugdiens,” sê Flight Centre in ’n verklaring.
Daleen Lombard, kliëntediensbestuurder van World’s Ultimate Travels in Suid-Afrika, sê dié agentskap verkoop ook nie meer SAL-vliegkaartjies nie omdat dit “te riskant” is.
“Ons het die risiko geloop om ’n klomp geld te verloor, so op die oomblik gebruik ons nie die SAL nie,” sê sy.
Celeste Muir, bemarkingsbestuurder van Thompsons Holidays, sê hoewel die agentskap nie ’n verbod op die verkoop van SAL-kaartjies geplaas het nie, is kliënte “huiwerig” om die nasionale lugdiens te gebruik.
“Kliënte vra nie eens om die SAL te gebruik nie. As hulle dit wel wil gebruik, doen hulle dit op hul eie risiko,” sê sy.
’n Konsultant van STA Travel sê die maatskappy wil nie kommentaar lewer op die sake van die SAL nie, maar ook hulle het besluit om nie meer SAL-kaartjies te verkoop nie.
Die SAL sê die kansellasie van vlugte is deel van die sakereddingsproses om kontant te beskerm, maar is ook deel van die hersiening en konsolidasie van vlugte in reaksie op die swakker vraag daarna. Hy werk saam met ander lugdienste om passasiers elders te akkommodeer.
Die SAL wag op ’n reddingsboei van R2 miljard van die staat om te keer dat hy ondergaan.
* Die vakbond Solidariteit sê die vlugkansellasies is ’n regstreekse gevolg van die regering wat nie sy kant in die ooreenkoms oor sakeredding bring nie.
Mango, vennootlugdienste help met vlugte
Passasiers wat geraak word deur die Suid-Afrikaanse Lugdiens (SAL) se kansellering van sekere van sy vlugte word aangeraai om die SAL se sosialemediakanale dop te hou vir nuus.
Mense moet @flysaa of @flysaa_ care­ op Twitter volg, of flysaa volg op Facebook, of die lugdiens se webwerf by flysaa.com raadpleeg, sê die SAL in ’n verklaring.
Dit lyk asof die SAL sy passasiers by ander lugdienste akkommodeer.
Wat die tien gekanselleerde binnelandse vlugte betref, gaan die laekostefiliaal Mango die passasiers huisves en vir die twee internasionale vlugte tussen Johannesburg en München in Duitsland sal vennootlugdienste in die Star Alliance-lugdiensalliansie uithelp, het die SAL laat weet.
Die SAL sal ook sekere passasiers op sy vlugte na Frankfurt en Londen huisves.
Die SAL het Maandag nog aangedui alle bedrywighede sal soos normaal voortgaan ongeag die feit dat hy nie teen Sondag die R2 miljard van die regering kon kry wat hy dringend nodig het ingevolge ’n ooreenkoms oor sy sakeredding nie.
Vera Nagtegaal, hoof van die prysvergelykingswebwerf Hippo.co.za, beveel aan mense moet hul reisversekering nagaan om te kyk of hulle gedek is vir kansellasies deur die SAL.
Wanneer vliegkaartjies met ’n kredietkaart betaal is, het die bank dikwels ’n basiese vorm van reisversekering daarby ingesluit, sê Nagtegaal.
Versekeraars soos Santam en Hollard het in November gewaarsku hulle dek nie meer vliegkaartjies van die SAL vir wanneer die lugdiens weens bankrotskap nie meer kan vlieg nie.
Dit was voordat die regering besluit het om die SAL in sakeredding te plaas.
* Johannesburg na Kaapstad:
SA303 - 21 en 24 Januarie
SA307 - 21 Januarie
* Kaapstad na Johannesburg:
SA316 - 21 en 24 Januarie
SA322 - 21 Januarie
* Johannesburg na Durban:
SA527 - 21 en 24 Januarie
SA543 - 21, 22 en 23 Januarie
SA571 - 21 Januarie
* Durban na Johannesburg:
SA534 - 21,22 en 23 Januarie
SA550 - 21, 22 en 23 Januarie
SA578 - 21 Januarie
* Johannesburg na München:
SA264 - 21, 22, 23 en 24 Januarie
* München na Johannesburg:
A265 - 21, 22, 23 en 24 Januarie
) Johannesburg na Kaapstad:
) Kaapstad na Johannesburg:
) Johannesburg na Durban:
) Durban na Johannesburg:
) Johannesburg na München:
) München na Johannesburg: